
ΤΕΥΧΟΣ ΔΕΥΤΕΡΟ 


Αρ 


. Φύλλου 1567 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Τμήματος Φιλοσοφίας και Παιδαγωγικής της Φι¬ 
λοσοφικής Σχολής του Αριστοτελείου Πανεπιστη¬ 
μίου Θεσσαλονίκης. 

2 Έγκριση Κανονισμού Διδακτορικών Σπουδών του 
Τμήματος Δασολογίας και φυσικού Περιβάλλο¬ 
ντος της Σχολής Γεωπονίας, Δασολογίας και Φυ¬ 
σικού Περιβάλλοντος του Αριστοτελείου Πανεπι¬ 
στημίου Θεσσαλονίκης. 


ΑΠΟΦΑΣΕΙΣ 

Αριθμ. 12329 _ (1) 

Έγκριση Κανονισμού Διδακτορικών Σπουδών 
τουΤμήματος Φιλοσοφίας και Παιδαγωγικής της 
Φιλοσοφικής Σχολής του Αριστοτελείου Πανεπι¬ 
στημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(αριθμ. συνεδρίασης 2953/25-1-2018) 

Έχοντας υπόψη: 

1 .Τις διατάξεις του ν. 4485/2017(ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 
45 παρ. 2. 

2. Τις διατάξεις του άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ. Α74-8-2017). 

3. Τις ερμηνευτικές εγκύκλιους του Υπουργείου Παιδεί¬ 
ας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΟΝ/29-9-2017: «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών-λοι- 
πά θέματα και β) 22879/Ζ1/9-2-2018: «Εφαρμογή των 
διατάξεων του ν. 4485/2017 (Α' 114). 

4. Την απόφαση της Συνέλευσης του Τμήματος Φιλο¬ 
σοφίας και Παιδαγωγικής της Φιλοσοφικής Σχολής του 
Αριστοτελείου Πανεπιστημίου Θεσσαλονίκης (συνεδρί¬ 
αση με αριθμ. 255/21-12-2017). 


5. Τη με αριθμό 17746/28-1-2015 (ΦΕΚ 258/τ. Β7 
24-2-2015) απόφαση του Συμβουλίου του ΑΠΟ: «Έγκρι¬ 
ση της υπ'αριθμ. 17508/23-1 -2015 πράξης του Πρύτανη 
του Αριστοτελείου Πανεπιστημίου Θεσσαλονίκης (Α.Π.Θ.), 
περί του ορισμού Αναπληρωτών Πρύτανη του Α.Π.Θ., με¬ 
ταβίβασης αρμοδιοτήτων στους Αναπληρωτές Πρύτανη 
και καθορισμού της σειράς αναπλήρωσηςτου Πρύτανη». 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Φιλοσοφίας και Παιδαγωγικής της Φι¬ 
λοσοφικής Σχολής του Αριστοτελείου Πανεπιστημίου 
Θεσσαλονίκης, ως εξής: 

Άρθρο 1 

Γενικές Αρχές 

Οι Διδακτορικές Σπουδές του Τμήματος Φιλοσοφίας 
και Παιδαγωγικής του ΑΠΟ αποσκοπούν στην προαγωγή 
της γνώσης και της πρωτότυπης επιστημονικής έρευνας 
στα πεδία της Φιλοσοφίας και της Παιδαγωγικής και οδη¬ 
γούν στην απόκτηση Διδακτορικού Διπλώματος. Το Δι¬ 
δακτορικό Δίπλωμα αποτελεί ακαδημαϊκό τίτλο ο οποίος 
πιστοποιεί την εκπόνηση πρωτότυπης επιστημονικής 
έρευνας και την ουσιαστική συνεισφορά του κατόχου 
του στην εξέλιξη της επιστήμης και της γνώσης στον 
αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών τουΤμήματος Φιλοσοφίας και Παιδαγω¬ 
γικής του Αριστοτελείου Πανεπιστημίου Θεσσαλονίκης, 
όπως αυτός καταρτίστηκε με απόφαση της Συνέλευσης 
τουΤμήματος (συνεδρίαση με αριθμ. 255/21.12.2017) * 2 3 4 1 . 

Άρθρο 2 

Νομικό και Θεσμικό πλαίσιο 

Τ ο Πρόγραμμα Διδακτορικών Σπουδών του Τ μήματος 
Φιλοσοφίας και Παιδαγωγικής οργανώνεται και λειτουρ¬ 
γεί σύμφωνα με τις διατάξεις του ν. 4485/2017 και των 
ισχυουσών σχετικών διατάξεων και αποφάσεων. 


1 Οι γραμματικοί τύποι του αρσενικού γένους χρησιμοποιού¬ 
νται στο παρόν αποκλειστικά για λόγους γλωσσικής απλο¬ 
ποίησης και συμπεριλαμβάνουν και τα δύο γραμματικά 
γένη. 

Άρθρο 3 

Προϋποθέσεις για εκπόνηση Διδακτορικής 

Διατριβής - Γλώσσα εκπόνησης 

Δικαίωμα υποβολής αίτησης για εκπόνηση Διδακτορι¬ 
κής Διατριβής στο Πρόγραμμα Διδακτορικών Σπουδών 
του Τμήματος έχουν όσοι πληρούν σωρευτικά τις κάτωθι 
προϋποθέσεις: 

α. Είναι πτυχιούχοι Α.Ε.Ι. (Πανεπιστημίου ή Τ.Ε.Ι.) της 
ημεδαπής ή αναγνωρισμένου ως ισότιμου ιδρύματος 
της αλλοδαπής. 

β. Είναι κάτοχοι Διπλώματος Μεταπτυχιακών Σπουδών 
Α.Ε.Ι.της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής. 

Για την εκπόνηση διδακτορικής διατριβής στα επιστη¬ 
μονικά πεδία της Φιλοσοφίας ή της Παιδαγωγικής είναι 
απαραίτητο ο ένας τουλάχιστον από τους δύο αυτούς 
τίτλους (Πτυχίο, Δίπλωμα Μεταπτυχιακών Σπουδών) να 
εμπίπτει στο αντίστοιχο οικείο ή σε συναφές πεδίο. 

Κατ'εξαίρεση μπορούν να γίνονται δεκτοί ως Υποψή¬ 
φιοι Διδάκτορες και μη κάτοχοι Διπλώματος Μεταπτυχια¬ 
κών Σπουδών, αν είναι ήδη κάτοχοι διδακτορικού τίτλου 
σε άλλο επιστημονικό πεδίο. 

Οι διδακτορικές διατριβές του Προγράμματος εκπο¬ 
νούνται στην ελληνική ή σε μία από τις εξής γλώσσες: 
αγγλική, γαλλική, γερμανική. 

Άρθρο 4 

Χρονική διάρκεια 

1. Η χρονική διάρκεια για την απόκτηση του Διδα¬ 
κτορικού Διπλώματος είναι τουλάχιστον τρία (3) πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. Ο μέγιστος χρό¬ 
νος εκπόνησης της διδακτορικής διατριβής ορίζεται στα 
έξι (6) πλήρη ημερολογιακά έτη από την ημερομηνία 
ορισμού της Τριμελούς Συμβουλευτικής Επιτροπής. Ο 
παραπάνω χρόνος δύναται να παραταθεί για ένα (1) 
επιπλέον έτος, μετά από αίτηση του υποψηφίου, θετική 
εισήγηση του επιβλέποντος και τεκμηριωμένη απόφαση 
της Συνέλευσης του Τμήματος. 

2. Ο υποψήφιος διδάκτορας μπορεί με αίτησή του να 
ζητήσει αναστολή έως ενός (1) πλήρους ημερολογιακού 
έτους, η οποία χορηγείται σε υποψήφιους διδάκτορες 
που εκπληρώνουν τη στρατιωτική τους θητεία ή σε πε¬ 
ριπτώσεις σοβαρής ασθένειας και εγκυμοσύνης ή για 
σοβαρούς οικογενειακούς λόγους. Η αίτηση συνοδεύε¬ 
ται από επαρκώς αιτιολογημένη εισήγηση τηςΤριμελούς 
Συμβουλευτικής Επιτροπής και εγκρίνεται με απόφαση 
της Συνέλευσης του Τμήματος. Κατά τη διάρκεια της ανα¬ 
στολής αίρεται η ιδιότητά του υποψήφιου διδάκτορα 
και τα εξ αυτής απορρέοντα δικαιώματα. Ο χρόνος της 
αναστολής δεν προσμετράται στον μέγιστο συνολικό 
χρόνο εκπόνησης της Διδακτορικής Διατριβής. 

3. Αλλαγή ή εξειδίκευση τίτλου, καθώς και τροποποί¬ 
ηση του θέματος, μπορεί να πραγματοποιηθεί μετά από 
τεκμηριωμένη εισήγηση τηςΤριμελούς Συμβουλευτικής 
Επιτροπής και έγκριση της Συνέλευσης του Τμήματος. 
Σε περίπτωση τροποποίησης του θέματος, η Συνέλευση 
εξετάζει τη σκοπιμότητα ανασυγκρότησης της Τριμε¬ 
λούς Συμβουλευτικής Επιτροπής. Οι αλλαγές αυτές δεν 


επιφέρουν σε καμία περίπτωση παράταση των χρονικών 
ορίων εκπόνησηςτης διατριβής, όπως αυτά προσδιορί¬ 
ζονται στο παρόν Άρθρο. 

Άρθρο 5 

Δικαιώματα/Παροχές 

και Υποχρεώσεις Υποψηφίων Διδακτόρων 

1. Οι Διδακτορικές Σπουδές προσφέρονται δωρεάν. 

2. Οι υποψήφιοι διδάκτορες, για πέντε (5) έτη από 
την ημερομηνία ορισμού τηςΤριμελούς Συμβουλευτι¬ 
κής Επιτροπής, διατηρούν πλήρη τα δικαιώματα και τις 
παροχές που προβλέπονται και για τους φοιτητές του 
Β' κύκλου σπουδών. Ενδεικτικά αναφέρονται: τεχνο¬ 
λογική και οικονομική υποστήριξη, βραβεία, υποτρο¬ 
φίες, φοιτητική μέριμνα, εκπροσώπηση σε συλλογικά 
όργανα κ.λπ. 

3. Επιπλέον, οι διδάκτορες του Τμήματος διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

4. Ο υποψήφιος διδάκτορας έχει υποχρέωση ανανέ¬ 
ωσης της εγγραφής του κάθε ακαδημαϊκό έτος, κατά 
τον μήνα Σεπτέμβριο. Καλείται επίσης να συμμετέχει σε 
ημερίδες, συνέδρια, εκδηλώσεις και διαλέξεις σχετικές 
με το θέμα της υπό εκπόνηση διατριβής που διοργανώ- 
νονται από τοΤμήμα Φιλοσοφίας και Παιδαγωγικής, τους 
Τομείς του και τα οικεία Εργαστήρια. 

5. Οι υποψήφιοι διδάκτορες συμβάλλουν στην εκπαι¬ 
δευτική και ερευνητική λειτουργία του Τμήματος. 

Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση της Συνέλευσης του Τμήματος (άρθρο 9 
παρ. 3 εδάφιο ε'του ν. 3685/2008 που παραμένει σε ισχύ 
σύμφωνα με το άρθρο 88 περ. α' του ν. 4485/2017) και 
κοινή απόφαση των Υπουργών Παιδείας και Οικονομι¬ 
κών μπορεί να ανατίθεται σε υποψήφιους διδάκτορες 
η επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7 

Διαδικασία Επιλογής Υποψηφίων Διδακτόρων 

1. Οι περίοδοι κατάθεσης αιτήσεων για εκπόνηση 
διδακτορικής διατριβής είναι: 1-20 Σεπτεμβρίου 1-20 
Ιανουάριου 1 -20 Μάίου. 

Οι παραπάνω ημερομηνίες μπορεί με απόφαση της 
Συνέλευσης του Τμήματος να τροποποιούνται για λό¬ 
γους ανώτερης βίας ή έκτακτης ανάγκης. 

2. Ο υποψήφιος που επιθυμεί να εκπονήσει διδακτο¬ 
ρική διατριβή καταθέτει στη Γραμματεία του Τμήματος 
τα εξής δικαιολογητικά: 

α. Σχετική αίτηση, στην οποία αναγράφονται: ο προτει- 
νόμενος τίτλος, η προτεινόμενη γλώσσα συγγραφής, κα¬ 
θώς και (κατόπιν προσυνεννόησης) ο προτεινόμενος ως 
επιβλέπων της Διδακτορικής Διατριβής, ο οποίος ανήκει 
σε όσους έχουν δικαίωμα επίβλεψης Διδακτορικής Δι- 

ατριβής, σύμφωνα με τα οριζόμενα στο άρθρο 39 του 
ν. 4485/2017 και στο άρθρο 8 του παρόντος Κανονισμού, 

β. αντίγραφο πτυχίου και διπλώματος μεταπτυχιακών 
σπουδών, 

γ. αναλυτικό βιογραφικό σημείωμα, 

δ. ερευνητικό προσχέδιο διδακτορικής διατριβής, 
έκτασης 2.000-3.000 λέξεων, συνοδευόμενο από κατά¬ 
λογο βιβλιογραφίας, 

ε. υπεύθυνη δήλωση ότι δεν εκπονεί διδακτορική δια¬ 
τριβή ούτε έχει υποβάλει διδακτορική διατριβή για κρί¬ 
ση, με το ίδιο ή παρόμοιο θέμα, σε άλλο Α.Ε.Ι., ελληνικό 
ή της αλλοδαπής, 

στ. φωτοτυπία αστυνομικής ταυτότητας, 

ζ. δύο (2) φωτογραφίες. 

3. Η Συνέλευση του Τμήματος, με βάση τη συνάφεια 
του ερευνητικού αντικειμένου των αιτήσεων που έχουν 
υποβληθεί, ορίζει τριμελή Επιτροπή από μέλη ΔΕΠ του 
Τμήματος, ανά θεματική κατηγορία αιτήσεων. Οι τριμε¬ 
λείς αυτές Επιτροπές συγκροτούνται από τη Συνέλευση 
του Τμήματος κατόπιν πρότασης του Διοικητικού Συμ¬ 
βουλίου προς αυτήν. 

4. Η κάθε Επιτροπή εξετάζει τις υποβληθείσες αιτή¬ 
σεις και τα συνυποβαλλόμενα έγγραφα και καλεί σε 
συνέντευξη τους υποψηφίους. Κατόπιν, η κάθε Επιτρο¬ 
πή υποβάλλει στη Συνέλευση του Τμήματος εισήγηση 
με συνοπτικό υπόμνημα, στο οποίο αναγράφονται οι 
λόγοι για τους οποίους ο υποψήφιος πληροί ή δεν πλη¬ 
ροί τις προϋποθέσεις προκειμένου να γίνει δεκτός. Σε 
περίπτωση θετικής εισήγησης, και σε συνεννόηση με 
τον προτεινόμενο επιβλέποντα, η Επιτροπή καταθέτει 
προς τη Συνέλευση του Τμήματος εισήγηση και για τη 
συγκρότηση τωνΤριμελών Συμβουλευτικών Επιτροπών. 

5. Η Συνέλευση τουΤμήματος, συνεκτιμώνταςτο υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του υποψηφίου. Στην εγκριτική απόφα¬ 
ση της Συνέλευσης ορίζεται και η γλώσσα συγγραφής 
της Διδακτορικής Διατριβής. Η Συνέλευση δύναται επί¬ 
σης, ειδικά σε περίπτωση έγκρισης αιτήσεων υποψηφίων 
που δεν διαθέτουν Δίπλωμα Μεταπτυχιακών Σπουδών 
στα οικεία πεδία της Φιλοσοφίας και της Παιδαγωγικής, 
να καθορίσει ως προϋπόθεση για την εκπόνηση της Δι¬ 
δακτορικής Διατριβής του υποψηφίου, την παράλληλη 
επιτυχή παρακολούθηση έως τεσσάρων (4) συναφών 
μεταπτυχιακών μαθημάτων. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών στο 
πλαίσιο του Προγράμματος Διδακτορικών Σπουδών του 
Τμήματος Φιλοσοφίας και Παιδαγωγικής έχουν τα μέλη 
Δ.Ε.Π. του Τμήματος που ανήκουν στη βαθμίδα του κα¬ 
θηγητή α' βαθμίδας ή του αναπληρωτή καθηγητή ή του 
επίκουρου καθηγητή. 

2. Η Συνέλευση του Τμήματος αναθέτει στον προτει- 
νόμενο επιβλέποντα, σύμφωνα με την παράγραφο 3 του 
άρθρου 38 του ν. 4485/2017, την επίβλεψη της Διδα¬ 
κτορικής Διατριβής και ορίζει Τριμελή Συμβουλευτική 
Επιτροπή, με αρμοδιότητα να πλαισιώνει και να υποστη¬ 
ρίζει την εκπόνηση και τη συγγραφή της. Στην Τριμελή 


Συμβουλευτική Επιτροπή μπορούν να ορίζονται και μέλη 
Δ.Ε.Π. που βρίσκονται σε άδεια. 

3. ΣτηνΤριμελή Συμβουλευτική Επιτροπή μετέχουν ως 
μέλη και δύο ακόμη μέλη Δ.Ε.Π. (καθηγητές α' βαθμίδας, 
αναπληρωτές ή επίκουροι καθηγητές) από το οικείο ή 
άλλο Α.Ε.Ι. ή καθηγητές αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι δι¬ 
δακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών, ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής, και 
έχουν το ίδιο ή συναφές γνωστικό αντικείμενο με την 
υπό κρίση Διδακτορική Διατριβή. 

4.0 ανώτατος αριθμός των Διδακτορικών Διατριβών 
που επιβλέπει ένα μέλος ΔΕΠ τουΤμήματος δεν μπορεί 
να υπερβαίνει τις οκτώ (8). Στον αριθμό αυτόν δεν προ- 
σμετρώνται διατριβές των οποίων η επίβλεψη ανατέθηκε 
βάσει της επόμενης παραγράφου. 

5. Αν για οποιονδήποτε λόγο ο επιβλέπων εκλείψει ή 
για τεκμηριωμένους λόγους κριθεί αναγκαία η αντικα¬ 
τάστασή του, η Συνέλευση του Τμήματος, εκτιμώντας τις 
περιστάσεις, αναθέτει σε άλλον την επίβλεψη, σύμφωνα 
με όσα ορίζονται στις προηγούμενες παραγράφους, κα¬ 
τόπιν αίτησης του υποψήφιου διδάκτορα και σύμφωνης 
γνώμης του νέου προτεινόμενου επιβλέποντος. Αν δεν 
καταστεί εφικτός ο ορισμός νέου επιβλέποντος, ένα 
από τα άλλα δύο (2) μέλη της Τριμελούς Συμβουλευτι¬ 
κής Επιτροπής αναλαμβάνει χρέη επιβλέποντος, ακόμη 
και καθ' υπέρβαση του μέγιστου αριθμού υποψήφιων 
διδακτόρων παράλληλα, ορίζεται τρίτο μέλος της Συμ¬ 
βουλευτικής Επιτροπής. 

6. Αν ο αρχικός επιβλέπων μετακινηθεί σε άλλο Α.Ε.Ι. ή 
Τμήμα Α.Ε.Ι. ή συνταξιοδοτηθεί, συνεχίζει να τελεί χρέη 
επιβλέποντος των Διδακτορικών Διατριβών που έχει 
αναλάβει, και ο τίτλος απονέμεται από το Τμήμα Φιλο¬ 
σοφίας και Παιδαγωγικής του Α.Π.Θ. 

7. Η Γραμματεία του Τμήματος αναρτά στον διαδι¬ 
κτυακό τόπο τουΤμήματος, στην ελληνική και αγγλική 
γλώσσα, κατάλογο που περιλαμβάνει: το όνομα του της 
Υποψήφιου Διδάκτορα, τον τίτλο και σύντομη περίληψη 
του σχεδίου της Διδακτορικής Διατριβής (έως 50 λέξεις), 
το όνομα του επιβλέποντος και των άλλων μελών της 
Τριμελούς Συμβουλευτικής Επιτροπής. 

Άρθρο 9 

Λογοκλοπή/Παράλειψη αναφοράς 
σε χρησιμοποιηθείσα βιβλιογραφία 

1. Κατά τη συγγραφή της διδακτορικής διατριβής, 
ο υποψήφιος διδάκτορας υποχρεούται να σέβεται τα 
πνευματικά δικαιώματα των δημιουργών των πηγών 
που χρησιμοποιεί και να τηρεί αυστηρά τους ισχύοντες 
στο Α.Π.Θ. κανόνες για την αποφυγή της λογοκλοπής. Η 
λογοκλοπή αποτελεί σοβαρό ακαδημαϊκό παράπτωμα 

2. Ως λογοκλοπή ορίζεται η αυτολεξεί αντιγραφή κει¬ 
μένου από οποιαδήποτε γραπτή πηγή (δημοσιευμένη 
ή αδημοσίευτη), χωρίς το κείμενο να τίθεται εντός ει¬ 
σαγωγικών ή/και χωρίς να γίνεται ορθή βιβλιογραφική 
αναφορά στην πηγή από την οποία αντλείται. Επίσης, 

ως λογοκλοπή ορίζεται η μεταφορά ενός κειμένου σε 
μια εργασία με ελάχιστες φραστικές αλλαγές και χωρίς 
να γίνεται η δέουσα αναφορά στην πηγή από την οποία 
αντλείται. Η παράθεση οποιουδήποτε υλικού τεκμηρί¬ 
ωσης, ακόμη και από μελέτες του ιδίου του υποψηφί¬ 
ου, χωρίς σχετική αναφορά, μπορεί να στοιχειοθετήσει 
απόφαση της Συνέλευσης του Τμήματος για διαγραφή 
του, μετά από αιτιολογημένη εισήγηση της Τριμελούς 
Συμβουλευτικής Επιτροπής ή μέλους αυτής. 

3. Κατά την κατάθεση της Διδακτορικής Διατριβής 
προς αξιολόγηση, ο υποψήφιος καταθέτει σχετική υπεύ¬ 
θυνη δήλωση που βεβαιώνει την τήρηση των ανωτέρω. 

4. Σε περίπτωση που διαπιστωθεί λογοκλοπή μετά 
τη λήψη του διδακτορικού διπλώματος, ο τίτλος που 
έχει απονεμηθεί ανακαλείται με ειδικά αιτιολογημένη 
εισήγηση της Συνέλευσης του Τμήματος Φιλοσοφίας και 
Παιδαγωγικής προς τη Σύγκλητο. 

Άρθρο 10 

Διαδικασία Εκπόνησης Διδακτορικής Διατριβής 

1. Μετά τη συμπλήρωση ενός έτους από την εγγραφή 
στο Πρόγραμμα Διδακτορικών Σπουδών, και κάθε Σε¬ 
πτέμβριο, ο υποψήφιος διδάκτορας υποβάλλει εγγρά- 
φως αναλυτικό υπόμνημα σχετικά με την πρόοδο της 
Διδακτορικήςτου Διατριβής κατά το προηγηθέν ακαδη¬ 
μαϊκό έτος και ακολούθως παρουσιάζει προφορικά το 
περιεχόμενό του ενώπιον τηςΤριμελούς Συμβουλευτικής 
Επιτροπής. Στη συνέχεια, έως το τέλος Οκτωβρίου η Συμ¬ 
βουλευτική επιτροπή συντάσσει ετήσια έκθεση προόδου 
και την καταθέτει στη Γραμματεία του Τμήματος. 

2. Αντίγραφο του υπομνήματος, σχόλια επ'αυτού από 
τον επιβλέποντα ή την Τριμελή Συμβουλευτική Επιτρο¬ 
πή, καθώς και η έκθεση προόδου καταχωρούνται στον 
ατομικό φάκελο του υποψηφίου διδάκτορα. 

3. Για την υποστήριξη της διδακτορικής διατριβής 
απαιτείται τουλάχιστον μία δημοσίευση με αξιολόγηση 
κριτών ή μία ανακοίνωση σε συνέδριο κατόπιν αξιολό- 
γησης. 

Άρθρο 11 

Αξιολόγηση Διδακτορικής Διατριβής 

1. Μετά την ολοκλήρωση της εκπόνησηςτης Διδακτο¬ 
ρικής Διατριβής, και έχοντας λάβει τη σύμφωνη έγγρα¬ 
φη γνώμη του επιβλέποντος, ο υποψήφιος διδάκτορας 
καταθέτει στη Γραμματεία του Τμήματος τρία αντίτυπα 
της Διδακτορικής Διατριβής και υποβάλλει προς την 
Τριμελή Συμβουλευτική Επιτροπή αίτηση για δημόσια 
υποστήριξη και αξιολόγησή της. 

2. Εντός δύο (2) μηνών από την υποβολή της αίτησης, 
η Τριμελής Συμβουλευτική Επιτροπή αποφασίζει την 
έγκριση ή την αιτιολογημένη απόρριψή της. Εφόσον η 
αίτηση εγκριθεί, η Επιτροπή συντάσσει αναλυτική Ειση¬ 
γητική Έκθεση. Στην Εισηγητική Έκθεση καταγράφεται 
η ολοκλήρωση της εκπόνησηςτης διδακτορικής διατρι¬ 
βής και προτείνεται ο ορισμός Επταμελούς Εξεταστικής 
Επιτροπής για τον υποψήφιο διδάκτορα. Η Τριμελής 
Συμβουλευτική Επιτροπή μπορεί επίσης να απορρίψει 
την αίτηση του υποψηφίου διδάκτορα, ή να του δώσει 
αναλυτικές επιστημονικές παρατηρήσεις-βελτιώσεις, κα¬ 


θώς και χρονοδιάγραμμα υλοποίησης των ανωτέρω και 
επανυποβολής της Διδακτορικής Διατριβής, εντός των 
ορίων του Άρθρου 4 του παρόντος Κανονισμού. 

3. Σε περίπτωση οριστικής απόρριψηςτης Διδακτορι¬ 
κής Διατριβής από την Τριμελή Συμβουλευτική Επιτρο¬ 
πή, ο υποψήφιος διδάκτορας διαγράφεται με διαπιστω- 
τική πράξη της Συνέλευσης του Τμήματος. Σε περίπτωση 
θετικής Εισηγητικής Έκθεσης τηςΤριμελούς Συμβουλευ¬ 
τικής Επιτροπής, και κατόπιν σχετικής πρότασης του επι- 
βλέποντος, η Συνέλευση τουΤμήματος, ορίζει Επταμελή 
Εξεταστική Επιτροπή για την αξιολόγηση της Διδακτορι¬ 
κής Διατριβής του υποψήφιου διδάκτορα. Σε αυτή μετέ¬ 
χουν τα μέλη τηςΤριμελούς Συμβουλευτικής Επιτροπής 
και τέσσερα επιπλέον μέλη που πληρούν τα κριτήρια του 
άρθρου 39 παρ. 2 β' εδάφιο του ν. 4485/2017 και έχουν 
την ίδια ή συναφή ειδικότητα με το επιστημονικό πεδίο 
της Διδακτορικής Διατριβής. Πρόεδρος της Επιτροπής 
ορίζεται το αρχαιότερο στην υψηλότερη βαθμίδα από τα 
μέλη της Επταμελούς Εξεταστικής Επιτροπής που ανήκει 
στο Α.Π.Θ. 

4. Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη Δ.Ε.Π. τα οποία βρίσκονται 
σε άδεια δύνανται να συμμετέχουν ως μέλη της Επταμε¬ 
λούς Εξεταστικής Επιτροπής. 

5. Αμέσως μετά τη συγκρότηση της Επταμελούς Εξε¬ 
ταστικής Επιτροπής, ο υποψήφιος διδάκτορας οφείλει 
να καταθέσει πέντε (5) πρόσθετα αντίτυπα της Διδα¬ 
κτορικής Διατριβής: τέσσερα (4) για τα λοιπά μέλη της 
Εξεταστικής Επιτροπής και ένα (1) για τη Γραμματεία του 
οικείου Τομέα, του οποίου τα μέλη θα έχουν πρόσβαση 
σε αυτό. 

6. Εντός εξήντα (60) ημερών από τη συγκρότηση της 
Επταμελούς Εξεταστικής Επιτροπής γίνεται δημόσια η 
προφορική δοκιμασία του υποψηφίου. Η ημερομηνία, η 
ώρα και οτόποςτης δημόσιας υποστήριξηςτης διατριβής 
ορίζονται από την Επταμελή Εξεταστική Επιτροπή. Η δη¬ 
μόσια δοκιμασία αναγγέλλεται τουλάχιστον μία εβδομάδα 
νωρίτερα, με ανακοίνωση που αναρτάται στους πίνακες 
ανακοινώσεων και στον διαδικτυακό τόπο τουΤμήματος. 

7. Η Διδακτορική Διατριβή υποστηρίζεται από τον 
υποψήφιο διδάκτορα δημόσια, ενώπιον της Επταμελούς 
Εξεταστικής Επιτροπής. Η διαδικασία της δημόσιας υπο¬ 
στήριξης προϋποθέτει τη φυσική παρουσία τουλάχιστον 
των τεσσάρων (4) μελών της Επταμελούς Εξεταστικής 
Επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Ο υποψήφιος αναπτύσσει τα 
κύρια σημεία της διατριβήςτου μέσα σε τριάντα (30) λε¬ 
πτά και στη συνέχεια απαντά στις ερωτήσεις των μελών 
της Επταμελούς Εξεταστικής Επιτροπής. Με τη σύμφωνη 
γνώμη της Επταμελούς Εξεταστικής Επιτροπής είναι δυ¬ 
νατό να υποβληθούν ερωτήσεις και από το ακροατήριο. 
Η όλη διαδικασία δεν επιτρέπεται να υπερβαίνει τις δύο 
(2) ώρες. 

8. Ακολούθως ο υποψήφιος αποχωρεί και η Επταμελής 
Εξεταστική Επιτροπή συσκέπτεται και κρίνει τη διατριβή 
ως προς την ποιότητα, την πληρότητα, την πρωτοτυπία 
και τη συμβολή της στην επιστήμη και με βάση αυτά τα 
κριτήρια διατυπώνει την τελική της κρίση και βαθμολο¬ 
γεί τη διατριβή. 

9. Η Διδακτορική Διατριβή εγκρίνεται με πλειοψηφία 
τουλάχιστον πέντε (5) μελών της Επταμελούς Εξεταστι¬ 
κής Επιτροπής. 

10. Η εγκριθείσα διδακτορική διατριβή αξιολογείται 
με την ακόλουθη κλίμακα: 

- Άριστα με διάκριση (σε όλως εξαιρετικές περιπτώσεις 
ιδιαιτέρως σημαντικής ερευνητικής συμβολής και μόνο 
μετά από ομόφωνη απόφαση του συνόλου των επτά 
μελών της Εξεταστικής Επιτροπής) 

- Άριστα 

- Αίαν Καλώς 

- Καλώς 

Σε περίπτωση ισοψηφίας, η ψηφοφορία επαναλαμ¬ 
βάνεται. Αν η ισοψηφία παραμείνει, η διατριβή εγκρίνε- 
ται λαμβάνοντας τη χαμηλότερη από τις προταθείσες 
βαθμολογίες. 

11. Η έγκριση και βαθμολόγηση βεβαιώνεται με σχε¬ 
τικό πρακτικό, το οποίο υπογράφεται από όλα τα συμ- 
μετέχοντα στη διαδικασία της αξιολόγησης της διατρι¬ 
βής μέλη της Επταμελούς Εξεταστικής Επιτροπής και 
διαβιβάζεται διά της Γραμματείας, στη Συνέλευση του 
Τμήματος. Για τα μέλη που τυχόν συμμετείχαν μέσω τη¬ 
λεδιάσκεψης υπογράφει ο πρόεδρος της Επταμελούς 
Επιτροπής, σημειώνοντας τον τρόπο συμμετοχής του 
μέλους. 

12. Εφόσον η διατριβή εγκριθεί, ο υποψήφιος έχει 
υποχρέωση, προκειμένου να του απονεμηθεί ο τίτλος, 
να καταθέσει στη Γραμματεία του Τμήματος τέσσερα 
(4) αντίτυπα της διατριβής στην τελική της μορφή, μετά 
και τις τυχόν διορθώσεις, τα οποία διανέμονται ως εξής: 

- 1 αντίτυπο στην Κεντρική Βιβλιοθήκη του ΑΠΘ (και 
σε ηλεκτρονική μορφή) 

-1 αντίτυπο στην Εθνική Βιβλιοθήκη 

-1 αντίτυπο στη βιβλιοθήκη του οικείου Τομέα 

-1 αντίτυπο στο ΕΚΤ (και σε ηλεκτρονική μορφή) 

Άρθρο 12 

Αναγόρευση και Καθομολόγηση Διδακτόρων 

1. Η Συνέλευση αναγορεύει και καθομολογεί τον υπο¬ 
ψήφιο διδάκτορα σε δημόσια Συνεδρίαση τουΤμήματος, 
παρουσία του υποψήφιου Διδάκτορα. Η τελετή διενερ- 
γείται τρεις (3) φορές σε κάθε ακαδημαϊκό έτος: κατά 
τους μήνες Μάρτιο, Ιούνιο και Νοέμβριο. Ο Πρόεδρος 
του Τμήματος θέτει υπόψη του Σώματος το πρακτικό 
που πιστοποιεί την επιτυχή ολοκλήρωση της διαδικασίας 
προφορικής παρουσίασης και αξιολόγησης της Διδα¬ 
κτορικής Διατριβής, και ακολουθεί η αναγόρευση και 
καθομολόγηση του υποψηφίου σε Διδάκτορα του Τρή¬ 
ματος. Στη Συνεδρίαση παρίσταται ο Πρύτανης ή ο Αντι- 
πρύτανης, ενώ μπορεί να παρίσταται και ο Κοσμήτορας. 

2. Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του Διδά- 
κτορος ακολουθεί τα Πρότυπα σχετικών Αποφάσεων 


της Συγκλήτου ΑΠΘ 2 . Σε περίπτωση που οι διδάκτορες 
της Σχολής είναι παραπάνω από ένας, τον όρκο ή/και τη 
διαβεβαίωση διαβάζει αυτός που έχει λάβει τον μεγα¬ 
λύτερο βαθμό- σε περίπτωση ισοβαθμίας, διενεργείται 
κλήρωση από τον Πρόεδρο τουΤμήματος. Οι διδάκτορες 
επιλέγουν τον τρόπο καθομολόγησης (όρκος ή επίκληση 
της τιμής και της συνείδησής τους). 

3.0 υποψήφιος διδάκτορας πριν από την αναγόρευση 
και καθομολόγησή του από την Συνέλευση τουΤμήμα¬ 
τος, μπορεί να αιτηθεί χορήγηση Πιστοποιητικό Αποπε¬ 
ράτωσης των Διδακτορικών Σπουδών. 

4. Στον Διδάκτορα χορηγείται Αντίγραφο Διδακτορικού 
Διπλώματος.Το Διδακτορικό Δίπλωμα (μεμβράνη), υπογρά¬ 
φεται από τον Πρύτανη, τον Πρόεδρο και τον Προϊστάμενο 
Γραμματείας τουΤμήματος και φέρει τη σφραγίδα του ΑΠΘ. 

Άρθρο 13 

Λόγοι Διαγραφής 

1. Ο υποψήφιος διδάκτορας διαγράφεται αυτοδίκαια 
μετά από αίτησή του, ή μετά από υπέρβαση των ανώ¬ 
τατων χρονικών ορίων που προσδιορίζονται στο Άρθρο 
4 του παρόντος. Για τη διαγραφή εκδίδεται απλή διαπι- 
στωτική πράξη της Συνέλευσης του Τμήματος. 

2. Μετά από σχετική εισήγηση τηςΤριμελούςΣυμβου- 
λευτικής Επιτροπής, η Συνέλευση τουΤμήματος μπορεί 
να αποφασίσει τη διαγραφή Υποψηφίου Διδάκτορα 
λόγω ανεπαρκούς προόδου, η οποία τεκμηριώνεται με 
δύο (2) τουλάχιστον αρνητικές ετήσιες Εκθέσεις Προό¬ 
δου, ή λόγω παραβίασης της διάταξης του Άρθρου 9 του 
παρόντος Κανονισμού περί λογοκλοπής. Στην απόφαση 
τεκμηριώνονται οι λόγοι διαγραφής. 

Άρθρο 14 

Μεταβατικές διατάξεις 

1. Από την έναρξη ισχύος του παρόντος Κανονισμού Δι¬ 
δακτορικών Σπουδών, όλοι οι υποψήφιοι διδάκτορες του 
Τμήματος εντάσσονται στις διατάξεις του ν. 4485/2017 
και στον παρόντα Κανονισμό. Ειδικά η ρύθμιση της παρ. 
3 του Άρθρου 10 ισχύει για τους υποψηφίους διδάκτορες 
που έχουν εγγράφει μετά την 1.1.2016. 

2. Όσοι υποψήφιοι διδάκτορες του Τμήματος έχουν 
υπερβεί την εξαετή ανώτατη διάρκεια εκπόνησης διδα¬ 
κτορικής διατριβής υποχρεούνται στην ολοκλήρωσή 
της εντός ενός έτους από την ημέρα θέσης σε ισχύ του 
παρόντος Κανονισμού. 

3. Θέματα που δεν προβλέπονται από τον παρόντα 
Εσωτερικό Κανονισμό ρυθμίζονται από τα αρμόδια όρ¬ 
γανα (Συνέλευση Τμήματος, Σύγκλητος Ιδρύματος). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Απριλίου 2018 

Ο Πρύτανης κ.α.α. 

Ο Αντιπρύτανης Έρευνας και Συντονισμού 

ΘΕΟΔΩΡΟΣ ΛΑΟΠΟΥΛΟΣ 


2 Απόφαση της Συγκλήτου (συνεδρίαση με αριθμό 2913/23-7- 
2015, έγγραφο με αριθμό 5288/4-11 -2015) με θέμα: «Εξορ- 
θολογισμός της Γραμματειακής Υποστήριξης των Σχολών 
και Τμημάτων του ΑΠΘ». 

Τεύχος ΒΊ 567/08.05.2018 


Αριθμ. 12688 _ (2) 

Έγκριση Κανονισμού Διδακτορικών Σπουδών 
του Τμήματος Δασολογίας και Φυσικού Περι¬ 
βάλλοντος της Σχολής Γεωπονίας, Δασολογίας 
και φυσικού Περιβάλλοντος του Αριστοτελείου 
Πανεπιστημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1-2018) 

Έχοντας υπόψη: 

1. Τις διατάξεις του ν. 4485/2017(ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 
45 παρ. 2. 

2. Τις διατάξεις του άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ. Α74-8-2017). 

3. Τις ερμηνευτικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α)163204/ 
Ζ1 ΕΞ. ΕΠΕΙΓΘΝ/29-9-2017: «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών-λοι- 
πά θέματα και β)22879/Ζ1/9-2-2018: «Εφαρμογή των 
διατάξεων του ν. 4485/2017 (Α 114). 

4. Την απόφαση τηςΣυνέλευσηςτουΤμήματος Δασο¬ 
λογίας και Φυσικού Περιβάλλοντος της Σχολής Γεωπο¬ 
νίας, Δασολογίας και Φυσικού Περιβάλλοντος του Αρι- 
στοτελείου Πανεπιστημίου Θεσσαλονίκης (συνεδρίαση 
με αριθμ. 8/15-12-2017). 

5. Τη με αριθμό 17746/28-1-2015 (ΦΕΚ 258/τ. Β7 
24-2-2015) απόφαση του Συμβουλίου του ΑΠΘ: «Έγκρι¬ 
ση της υπ' αριθμ. 17508/23-1-2015 πράξης του Πρύτα¬ 
νη του Αριστοτελείου Πανεπιστημίου Θεσσαλονίκης 
(Α.Π.Θ.), περί του ορισμού Αναπληρωτών Πρύτανη του 
Α.Π.Θ., μεταβίβασης αρμοδιοτήτων στους Αναπληρωτές 
Πρύτανη και καθορισμού της σειράς αναπλήρωσηςτου 
Πρύτανη». 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Δασολογίας και Φυσικού Περιβάλλοντος 
της Σχολής Γεωπονίας, Δασολογίας και Φυσικού Περι¬ 
βάλλοντος του Αριστοτελείου Πανεπιστημίου Θεσσα¬ 
λονίκης, ως εξής: 

Άρθρο 1. 

Γενικές Αρχές 

Οι Διδακτορικές Σπουδές του Τμήματος Δασολογίας 
και Φυσικού Περιβάλλοντος του ΑΠΘ αποσκοπούν στην 
προαγωγή της γνώσης και της πρωτότυπης επιστημονι¬ 
κής έρευνας και οδηγούν στην απόκτηση Διδακτορικού 
Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 


Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών του Τμήματος Δασολογίας και Φυσικού 
Περιβάλλοντος, της Σχολής Γεωπονίας, Δασολογίας και 
Φυσικού Περιβάλλοντος του ΑΠΘ, όπως αυτός καταρτί¬ 
στηκε με απόφαση της Συνέλευσης του Τμήματος (συ¬ 
νεδρίαση με αριθμ. 8/15-12-2017). 

Άρθρο 2. 

Νομικό και Θεσμικό πλαίσιο 

Το Πρόγραμμα Διδακτορικών Σπουδών τουΤμήματος 
Δασολογίας και φυσικού Περιβάλλοντος οργανώνεται 
και λειτουργεί σύμφωνα με τις διατάξεις του ν. 4485/2017 
και των εν ισχύ ευρισκομένων σχετικών διατάξεων και 
αποφάσεων. 

Άρθρο 3. 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση διδακτο¬ 
ρικής διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

• Είναι πτυχιούχοι Α.Ε.Ι. (Πανεπιστημίου ή Τ.Ε.Ι.) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής. Δικαίωμα υποβολής αίτησης για εκπόνηση 
διδακτορικής διατριβής έχουν πτυχιούχοι Δασολογικών 
Σχολών πενταετούς φοίτησης και πτυχιούχοιΤμημάτων 
Τριτοβάθμιας Εκπαίδευσης συγγενών γνωστικών αντι¬ 
κειμένων της ημεδαπής, καθώς και πτυχιούχοι συγγε¬ 
νούς γνωστικού αντικειμένου ομοταγών αναγνωρισμέ¬ 
νων ιδρυμάτων της αλλοδαπής και 

• Είναι κάτοχοι Διπλώματος Μεταπτυχιακών Σπουδών 
Α.Ε.Ι.της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής ή είναι κάτοχοι ενιαίου και αδιά¬ 
σπαστου τίτλου σπουδών μεταπτυχιακού επιπέδου κατά 
το άρθρο 46 του ν. 4485/2017. 

Οι υποψήφιοι/εςπου είναι πτυχιούχοι ομοταγών ανα¬ 
γνωρισμένων ιδρυμάτων της αλλοδαπής θα πρέπει να 
προσκομίσουν βεβαίωση κατάθεσης των δικαιολογη- 
τικών αναγνώρισης ισοτιμίας του πτυχίου τους από το 
Δ.Ο.Α.Τ.Α.Π. (πρώην ΔΙ.ΚΑ.ΤΣΑ.) και οφείλουν να καταθέ¬ 
σουν το πιστοποιητικό ισοτιμίας του Δ.Ο.Α.Τ.Α.Π εντός 
ενός (1) έτους από την ημερομηνία αποδοχής τους για 
εκπόνηση διδακτορικής διατριβής. Σε περίπτωση που 
δεν κατατεθεί το ανωτέρω πιστοποιητικό διαγράφονται 
από το Πρόγραμμα Διδακτορικών Σπουδών. 

Διδακτορική διατριβή δύνανται να εκπονήσουν τυχόν 
υπότροφοι του Ιδρύματος Κρατικών Υποτροφιών (ΙΚΥ), 
οι οποίοι πέτυχαν στο σχετικό διαγωνισμό διδακτορι¬ 
κών σπουδών εσωτερικού προκηρυχθέντος γνωστικού 
αντικειμένου, καθώς και τυχόν υπότροφοι του Ελληνικού 
Κράτους. 

Απαραίτητες προϋποθέσεις για την κατάθεση αίτησης 
εκπόνησης διδακτορικής διατριβής είναι: 

1. Η επαρκής και τεκμηριωμένη γνώση ξένης γλώσσας 
τουλάχιστον επιπέδου Β2 (αγγλικής ή άλλης ευρωπα¬ 
ϊκής). 

Το επίπεδο γλωσσομάθειας της ξένης γλώσσας απο- 
δεικνύεται με τους εξής τρόπους: α) Κρατικό Πιστοποι¬ 
ητικό γλωσσομάθειας του ν. 2740/1999 όπως αντικατα- 

στάθηκε με την παρ. 19 του άρθρου 13του ν. 3149/2003, 
β) με πιστοποιητικά αντίστοιχου επιπέδου άλλων φορέ¬ 
ων (πανεπιστημίων ή μη) ανεξάρτητα από τη νομική τους 
μορφή, εφόσον είναι πιστοποιημένοι ή αναγνωρισμένοι 
από την αρμόδια αρχή της οικείας χώρας για να διενερ¬ 
γούν εξετάσεις και να χορηγούν πιστοποιητικά γνώσης 
της ξένης γλώσσας στο αντίστοιχο επίπεδο, γ) Με πτυχίο 
Ξένης Γλώσσας και φιλολογίας ή πτυχίο Ξένων Γλωσσών 
Μετάφρασης και Διερμηνείαςτης ημεδαπής ή αντίστοιχο 
και ισότιμο σχολών της αλλοδαπής, δ) Με Πτυχίο, προ¬ 
πτυχιακό ή μεταπτυχιακό δίπλωμα ή διδακτορικό δίπλω¬ 
μα οποιοσδήποτε αναγνωρισμένου ιδρύματος τριτο¬ 
βάθμιας εκπαίδευσης της αλλοδαπής, ε) Με Απολυτήριο 
τίτλο ισότιμο των ελληνικών σχολείων Δευτεροβάθμιας 
Εκπαίδευσης, εφόσον έχει αποκτηθεί μετά από κανονική 
φοίτηση τουλάχιστον έξι ετών στην αλλοδαπή. Η άδεια 
επάρκειας διδασκαλίας ξένης γλώσσας δεν αποδεικνύει 
τη γνώση ξένης γλώσσας (π.δ. 347/2003). Οι υποψήφιοι 
που είναι κάτοχοι της σχετικής άδειας πρέπει να προσκο¬ 
μίσουν επικυρωμένο αντίγραφο και ακριβή μετάφραση 
του τίτλου σπουδών βάσει του οποίου εκδόθηκε η άδεια 
επάρκειας διδασκαλίας ξένης γλώσσας. 

2.0 γενικός βαθμός του διπλώματος ή πτυχίου να είναι 
τουλάχιστον «έξι και πενήντα εκατοστά» (6,50). 

Άρθρο 4. 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. 

Ο μέγιστος χρόνος εκπόνησης της διδακτορικής δια¬ 
τριβής ορίζεται στα έξι (6) πλήρη ημερολογιακά έτη από 
την ημερομηνία ορισμού τηςΤριμελούς Συμβουλευτικής 
Επιτροπής. Ο παραπάνω χρόνος δύναται να παραταθεί 
για δύο (2) επιπλέον έτη, μετά από αίτηση του/της υπο¬ 
ψηφίου/ας και τεκμηριωμένη απόφαση της Συνέλευσης 
του Τμήματος. 

Ο/η υποψήφιος/α διδάκτορας μπορεί να αιτηθεί ανα¬ 
στολής ενός (1) πλήρους ημερολογιακού έτους με αίτηση 
του/της, η οποία συνοδεύεται με επαρκώς αιτιολογημένη 
εισήγηση τηςΤριμελούς Συμβουλευτικής Επιτροπής και 
εγκρίνεται με απόφαση της Συνέλευσης του Τμήματος. 
Κατά τη διάρκεια της αναστολής αίρεται η ιδιότητα του/ 
της υποψηφίου διδάκτορα και τα εξ' αυτής απορρέοντα 
δικαιώματα. Ο χρόνος της αναστολής δεν προσμετράται 
στο μέγιστο συνολικό χρόνο εκπόνησης της Διδακτορι¬ 
κής Διατριβής. 

Η πάροδος και του χρόνου παράτασης συνεπάγεται 
την απώλεια της ιδιότητας του/της υποψηφίου/ας διδά¬ 
κτορα και την αφαίρεση του θέματος της διδακτορικής 
διατριβής, με απόφαση της Συνέλευσης. 

Αλλαγή τίτλου ή εξειδίκευση τίτλου, μπορεί να πραγ¬ 
ματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. Αλλαγή θέματος στην υπό 
εκπόνηση διδακτορική διατριβή, μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 


του Τμήματος. Στην περίπτωση κατά την οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντα Κανονισμού. 

Άρθρο 5. 

Δικαιώματα / Παροχές 

και Υποχρεώσεις Υποψηφίων Διδακτόρων 

5.1. Δικαιώματα /Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη απάτην 
ημερομηνία ορισμού τηςΤριμελούς Συμβουλευτικής Επι¬ 
τροπής διατηρούν πλήρη τα δικαιώματα και τις παροχές 
πουπροβλέπονται και γιατους/τιςφοιτητές/τριεςτου Β' 
κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά Όργανα, κ.α. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2. Υποχρεώσεις 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 

Οι υποψήφιοι διδάκτορες που δεν διαθέτουν πτυχίο 
δασολογικών σπουδών δετούς φοίτησης, οφείλουν να 
παρακολουθήσουν και να εξεταστούν επιτυχώς σε τρία 
τουλάχιστον προπτυχιακά ή μεταπτυχιακά μαθήματα 
του Τμήματος Δασολογίας και Φυσικού Περιβάλλοντος 
ή άλλου Τμήματος ΑΕΙ κατόπιν εισήγησης του/της επι- 
βλέποντοςΛουσας Καθηγητή/τριας στη Συνέλευση και 
έγκρισης από αυτήν. Η δημόσια υποστήριξη της διδα¬ 
κτορικής διατριβής προϋποθέτει την επιτυχή εξέταση 
του/της υποψήφιου/-ας διδάκτορα στα ανωτέρω μα¬ 
θήματα. 

Η Τριμελής Συμβουλευτική Επιτροπή, σε συνεργασία 
με τον/την υποψήφιο/α διδάκτορα, υποβάλλει έκθεση 
προόδου στη Συνέλευση στο τέλος κάθε χρόνου από 
τον ορισμό της. 

Πριν από την περάτωση της διατριβής απαιτείται η 
δημοσίευση τουλάχιστον μίας εργασίας σε διεθνές συ¬ 
νέδριο ή έγκριτο επιστημονικό περιοδικό. 

Άρθρο 6. 

Συμμετοχή Υποψηφίων Διδακτόρων 
στην εκπαιδευτική διαδικασία 

Ο/Η υποψήφιος/α διδάκτορας έχει υποχρέωση, εφό¬ 
σον του/της ζητηθεί, να προσφέρει εκπαιδευτικές υπη¬ 
ρεσίες στο Τμήμα στο οποίο εκπονεί τη διατριβή του/της. 

Με απόφαση Συνέλευσης του Τμήματος (άρθρο 9 
παρ. 3 εδάφιο ε' του ν. 3685/2008 που παραμένει σε 
ισχύ σύμφωνα με το άρθρο 88 περ. α' του ν. 4485/2017) 
και κοινή απόφαση των Υπουργών Παιδείας και Οικονο¬ 
μικών μπορεί να ανατίθεται σε υποψήφιους/ες διδάκτο¬ 
ρες η επικουρία μελών ΔΕΠ του Τμήματος σε προπτυ¬ 
χιακό και μεταπτυχιακό επίπεδο με ωριαία αντιμισθία, 
η οποία επιβαρύνει τον τακτικό προϋπολογισμό του 
Ιδρύματος. 

Άρθρο 7. 

Διαδικασία Επιλογής 
Υποψηφίων Διδακτόρων 

Οι αιτήσεις για εκπόνηση διδακτορικής διατριβής 
κατατίθενται δύο (2) φορές το χρόνο (εντός του μηνός 
Ιουλίου και εντός του μηνός Φεβρουάριου). Κατά τη δι¬ 
αδικασία επιλογής υποψηφίων διδακτόρων πτυχιούχων 
Δασολογικών Σχολών ή ισοτίμων με αυτές, καθώς και 
πτυχιούχων τριτοβάθμιας εκπαίδευσης που πληρούν τις 
παραπάνω προϋποθέσεις (του άρθρου 3) λαμβάνονται 
υπόψη τα εξής κριτήρια: 

(α) Γενικός βαθμός διπλώματος ή πτυχίου, ο οποίος 
πρέπει να είναι τουλάχιστον «έξι και πενήντα εκατοστά» 
(6,50): πολλαπλασιάζεται με 4,5. 

(β) Βαθμός Μεταπτυχιακού Διπλώματος Ειδίκευσης 
ή Διπλώματος Μεταπτυχιακών Σπουδών: πολλαπλασι- 
άζεται με 3,5. 

(γ) Δημοσιεύσεις - ερευνητική δραστηριότητα - επαγ¬ 
γελματική δραστηριότητα: μέγιστο 10 μόρια. Συγκεκρι¬ 
μένα: 

- Σε κάθε δημοσίευση σε έγκριτο διεθνές περιοδικό με 
συντελεστή απήχησης αποδίδονται 5 μόρια. Σε κάθε δη¬ 
μοσίευση σε διεθνές ή εθνικό περιοδικό με κριτές (χωρίς 
συντελεστή απήχησης) αποδίδονται 3 μόρια. Σε κάθε 
εργασία δημοσιευμένη σε πρακτικά διεθνών συνεδρίων 
με κριτές αποδίδονται 3 μόρια και σε εθνικά συνέδρια 
με κριτές αποδίδονται 2 μόρια. 

- Για κάθε έτος ερευνητικής δραστηριότητας σε ερευ¬ 
νητικά προγράμματα που διαχειρίζονται από επιτροπές 
ερευνών αποδίδονται 2 μόρια. Σε περίπτωση διάρκειας 
ερευνητικής δραστηριότητας μικρότερης ή μεγαλύτερης 
του έτους συνυπολογίζεται το αντίστοιχο ποσοστό. 

- Στους κατόχους επιπλέον ΜΔΕ ημεδαπής ή αλλοδα¬ 
πής αποδίδονται 5 μόρια. 

- Για κάθε έτος επαγγελματικής δραστηριότητας που 
είναι σχετική με το Π.Μ.Σ. αποδίδεται 1 μόριο. Σε περί¬ 
πτωση διάρκειας απασχόλησης μικρότερης ή μεγαλύτε¬ 
ρης του έτους συνυπολογίζεται το αντίστοιχο ποσοστό. 

(δ) Συνέντευξη σε τριμελή επιτροπή: μέγιστο 10 μόρια. 

Εισάγονται οι υποψήφιοι που θα συγκεντρώσουν του¬ 
λάχιστον 65/100 μόρια. Το Τμήμα προκηρύσσει θέσεις 
υποψηφίων διδακτόρων, οι οποίες δημοσιοποιούνται 
διά του ημερησίου τύπου και αναρτώνται ηλεκτρονικά 
στον διαδικτυακό τόπο του Τμήματος. 

> Ο/Η ΥΠΟΨΗΦΙΟΣ/Α 

Ο/Η υποψήφιος/α υποβάλλει στις ημερομηνίες που 
προβλέπονται στον παρόντα Κανονισμό Διδακτορικών 
Σπουδών, σχετική αίτηση στη ΓραμματείατουΤμήματος. 

Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης και συγγραφής -η 
οποία μπορεί να είναι διάφορη της ελληνικής- καθώς και 
ο/η προτεινόμενος/η ως επιβλέπων/ουσα της διδακτο¬ 
ρικής διατριβής, ο/η οποίος/α ανήκει σε όσους/ες έχουν 
δικαίωμα επίβλεψης διδακτορικής διατριβής, σύμφωνα 
με τα οριζόμενα στο άρθρο 39 του ν. 4485/2017 και στο 
άρθρο 8 του παρόντος Κανονισμού. 

Η αίτηση συνοδεύεται από αναλυτικό βιογραφικό 
σημείωμα του/της υποψηφίου/ας και προσχέδιο διδα¬ 
κτορικής διατριβής. 


> ΤΟ ΤΜΗΜΑ 

Η Συνέλευση του Τμήματος, με βάση τη συνάφεια 
του ερευνητικού αντικειμένου των αιτήσεων που έχουν 
υποβληθεί, ορίζει τριμελή Επιτροπή από μέλη ΔΕΠ του 
Τμήματος, ανά κατηγορία αιτήσεων. Η κάθε Επιτρο¬ 
πή εξετάζει τις υποβληθείσες αιτήσεις και τα συνυπο¬ 
βαλλόμενα έγγραφα και καλεί σε συνέντευξη τον/την 
υποψήφιο/α. 

Κατόπιν, η κάθε Επιτροπή υποβάλλει στη Συνέλευση 
τουΤμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η 
υποψήφιος/α πληροί ή δεν πληροί τις προϋποθέσεις 
προκειμένου να γίνει δεκτός/ή. Επιπρόσθετα, προτείνει 
τον/την επιβλέποντα/ουσα, εφόσον αυτός/ή δεν έχει 
προταθεί από τον/την υποψήφιο/α. Σε κάθε περίπτωση, 
το θέμα ανάγεται στην αρμοδιότητα της Συνέλευσης 
τουΤμήματος. 

Η Συνέλευση του Τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολο¬ 
γημένα την αίτηση του/της υποψηφίου/ας. Στην εγκρι¬ 
τική απόφαση της Συνέλευσης ορίζεται και η γλώσσα 
εκπόνησης και συγγραφής της διδακτορικής διατριβής. 
Στην ίδια απόφαση, η Συνέλευση δύναται να καθορίσει 
ως προϋπόθεση για την εκπόνηση της διδακτορικής δι¬ 
ατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Άρθρο 8. 

Επίβλεψη Διδακτορικής Διατριβής 

1. Δικαίωμα επίβλεψης διδακτορικών διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του ΑΠΘ ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014 συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4485/2017, την επί¬ 
βλεψη της διδακτορικής διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. Στην Τριμελή Συμβουλευτική Επιτροπή μετέχουν 
ως μέλη, ο/η επιβλέπων/ουσα και δύο ακόμη μέλη 
Δ.Ε.Π. α' βαθμίδας, αναπληρωτή και επίκουρου από 
το ΑΠΘ ή άλλο Α.Ε.Ι. ή καθηγητές αναγνωρισμένων ως 
ομοταγών ιδρυμάτων της αλλοδαπής, οι οποίοι είναι 
κάτοχοι διδακτορικού διπλώματος, ή ερευνητές των 
βαθμιδών Α', Β' ή Γ' από ερευνητικά κέντρα του άρθρου 
13Α του ν. 4310/2014, συμπεριλαμβανομένων των 
ερευνητικών κέντρων της Ακαδημίας Αθηνών και του 
Ιδρύματος Ιατροβιολογικών Ερευνών της Ακαδημίας 
Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση διδακτορική 
διατριβή. Ως μέλη τηςΤριμελούς Συμβουλευτικής Επι¬ 
τροπής είναι δυνατόν να ορίζονται και μέλη Δ.Ε.Π. τα 
οποία είναι σε άδεια. 




Τεύχος Β' 1567/08.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


17029 


ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του Τμήματος Δασολογίας και Φυσικού Περιβάλλοντος. 

Το ανώτατο όριο επίβλεψης διδακτορικών διατριβών 
ανά μέλος ΔΕΠ κυμαίνεται από πέντε (5) έως οκτώ (8). 
Οι περιπτώσεις συνεπίβλεψης διδακτορικών διατριβών 
δεν προσμετρώνται στο σύνολο. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος/ουσας για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον/η την επίβλεψη, σύμφωνα με όσα 
ορίζονται στις προηγούμενες παραγράφους, κατόπιν αί¬ 
τησης του/της υποψήφιου/ας διδάκτορα και σύμφωνης 
γνώμης του/της νέου/ας προτεινόμενου/ης επιβλέπο- 
ντος/ουσας. Σε διαφορετική περίπτωση, ένα από τα άλλα 
δύο (2) μέλη τηςΤριμελούς Συμβουλευτικής Επιτροπής 
αναλαμβάνουν χρέη επιβλέποντος/ουσας, ακόμη και 
καθ' υπέρβαση του μέγιστου αριθμού υποψήφιων δι¬ 
δακτόρων. 

5. Αν ο/η αρχικός/ή επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ε ή συνταξιοδοτηθεί, συνεχίζει 
να τελεί χρέη επιβλέποντος/ουσας των διδακτορικών 
διατριβών που έχει αναλάβει, και ο τίτλος απονέμεται 
από το Τμήμα Δασολογίας και Φυσικού Περιβάλλοντος 
του ΑΠΘ όπου ξεκίνησε η εκπόνηση της διδακτορικής 
διατριβής. 

6. Η Γραμματεία του Τμήματος οφείλει να αναρτήσει 
στον διαδικτυακό τόπο, στην ελληνική και αγγλική 
γλώσσα, το όνομα του/της Υποψήφιου/ας Διδάκτο¬ 
ρα, τον τίτλο και σύντομη περίληψη της διδακτορικής 
διατριβής, το όνομα του/της επιβλέποντος/ουσας και 
των άλλων μελών τηςΤριμελούς Συμβουλευτικής Επι¬ 
τροπής. 

Άρθρο 9. 

Εκπόνηση Διδακτορικής Διατριβής 
με Συνεπίβλεψη 

Το Τμήμα Δασολογίας και Φυσικού Περιβάλλοντος 
είναι δυνατό να συνεργάζεται, σύμφωνα με όσα προ- 
βλέπονται στο άρθρο 43 του ν. 4485/2017, με Τμήματα 
ΑΕΙ της ημεδαπής, ερευνητικά κέντρα και Ινστιτούτα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών, για την εκπόνηση διατριβών με συνεπίβλεψη. 
Τα σχετικά με τη διαδικασία εκπόνησης, χορήγησης ενι¬ 
αίου ή χωριστού τίτλου κ.α., προβλέπονται στο οικείο 
Ειδικό Πρωτόκολλο Συνεργασίας που καταρτίζεται. 

ΤοΤμήμα Δασολογίας και Φυσικού Περιβάλλοντος εί¬ 
ναι δυνατό, επίσης, να συνεργάζεται με αναγνωρισμένα 
ως ομοταγή Ιδρύματα ή ερευνητικά κέντρα και ινστι¬ 
τούτα της αλλοδαπής για την εκπόνηση διατριβών με 
συνεπίβλεψη. Τα σχετικά με τη διαδικασία εκπόνησης, 
χορήγησης ενιαίου ή χωριστού τίτλου κ.α., προβλέπονται 
στο οικείο Ειδικό Πρωτόκολλο Συνεργασίας που καταρτί¬ 
ζεται, σύμφωνα με όσα ορίζει η απόφαση του Υπουργού 
Παιδείας, Έρευνας και Θρησκευμάτων με αριθμό 41931 / 
Ζ1/13-3-2018 (ΦΕΚ 972/τ. Β713-3-2018). 


Άρθρο 10. 

Διαδικασία Εκπόνησης 

Ο/Η υποψήφιος/α διδάκτορας, κατ' έτος παρουσιά¬ 
ζει προφορικά ενώπιον τηςΤριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της διδακτορικής του/ 
της διατριβής. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

Άρθρο 11. 

Διαδικασία Δημόσιας Υποστήριξης 

και Αξιολόγηση Διδακτορικής Διατριβής 

Μετά την ολοκλήρωση εκπόνησης της διδακτορικής 
διατριβής ο/η υποψήφιος/α διδάκτορας υποβάλλει αίτη¬ 
ση στηνΤριμελή Συμβουλευτική Επιτροπή, διά της Γραμ¬ 
ματείας, για δημόσια υποστήριξη και αξιολόγησή της. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο¬ 
πής για τον/την υποψήφιο/α διδάκτορα. Εάν η Τριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις -βελτιώσεις καθώς και χρο¬ 
νοδιάγραμμα υλοποίησης. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της διδακτορικής διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017 και έχουν την ίδια ή 
συναφή ειδικότητα με το επιστημονικό πεδίο της διδα¬ 
κτορικής διατριβής. Η Τριμελής Συμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Η διδακτορική διατριβή υποστηρίζεται από τον/την 
υποψήφιο/α διδάκτορα δημόσια, περίπου επί ημίω- 
ρο, ενώπιον της Επταμελούς Εξεταστικής Επιτροπής. 
Η διαδικασία της δημόσιας υποστήριξης προϋποθέτει 
τη φυσική παρουσία τουλάχιστον των τεσσάρων (4) 
μελών της Επταμελούς Εξεταστικής Επιτροπής, ενώ τα 

λοιπά μέλη μπορούν να συμμετέχουν και μέσω τηλε¬ 
διάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. Με τη 
σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δυο (2) ώρες. 

Στη συνέχεια ο/η υποψήφιος/α αποχωρεί και η Επτα- 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη 
και, με βάση αυτά τα κριτήρια, διατυπώνει την τελική της 
κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
Πρακτικό. Η διδακτορική διατριβή εγκρίνεται με πλειο- 
ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται διά της Γραμματείας, στη Συνέλευση 
του Τμήματος. 

Η εγκριθείσα διδακτορική διατριβή αξιολογείται με 
την ακόλουθη κλίμακα: 

- Άριστα με διάκριση (σε εξαιρετικές περιπτώσεις και 
μόνο με ομόφωνη απόφαση της Επταμελούς Εξεταστι¬ 
κής Επιτροπής) 

- Άριστα 

- Αίαν Καλώς 

- Καλώς 

Σε περίπτωση ισοψηφίας η ψηφοφορία επαναλαμβά¬ 
νεται. Στην περίπτωση και νέας ισοψηφίας, υπερισχύει 
η ψήφος του/της Προέδρου της Εξεταστικής Επιτροπής 
(που είναι ο/η Επιβλέπων/ουσα Καθηγητής/τρια). 

Άρθρο 12. 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της υποψήφιου/ας διδάκτορα. 
Ο Πρόεδρος του Τμήματος θέτει υπόψη του Σώματος 
το Πρακτικό, που πιστοποιεί την επιτυχή ολοκλήρωση 
της διαδικασίας προφορικής παρουσίασης και αξιολό- 
γησηςτης διδακτορικής διατριβής και ακολουθεί η ανα¬ 
γόρευση και καθομολόγηση του/της υποψηφί-Όυ/ας σε 
ΔιδάκτορατουΤμήματος Δασολογίας και Φυσικού Περι¬ 
βάλλοντος. Στη Συνεδρίαση παρίσταται ο/η Πρύτανης/ 
νις ή ο/η Αντιπρύτανης/νις, ενώ μπορεί να παρίσταται 
και ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθείτο Πρότυπα σχετικών Αποφάσεων 
της Συγκλήτου ΑΠΘ. 3 

Η τελετή διενεργείται τρεις (3) φορές ανά ακαδημαϊκό 
έτος. 


3 Απόφαση της Συγκλήτου (συνεδρίαση με αριθμό 2913/23-7- 
2015, έγγραφο με αριθμό 5288/4-11-2015) με θέμα: «Εξορ- 
θολογισμός της Γραμματειακής Υποστήριξης των Σχολών 
καιΤμημάτωντου ΑΠΘ». 


Ο/Η υποψήφιος/α διδάκτορας πριν από την αναγό¬ 
ρευση και καθομολόγηση του/της από τη Συνέλευση 
του Τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του ΑΠΘ. 

Εάν η διδακτορική διατριβή εκπονηθεί σε ξένη γλώσ¬ 
σα απαιτείται η κατάθεση εκτεταμένης περίληψης στην 
Ελληνική γλώσσα. 

Ο αναγκαίος αριθμός αντιτύπων που υποβάλει κάθε 
υποψήφιος/α διδάκτορας στην αρμόδια Γραμματεία 
της Σχολής είναι τρία σε έντυπη και τρία σε ηλεκτρονι¬ 
κή μορφή ^ϋ). Τουλάχιστον ένα αντίτυπο κατατίθεται 
στην Κεντρική Βιβλιοθήκη του Πανεπιστημίου. Ο/Η υπο¬ 
ψήφιος/α διδάκτορας καταθέτει και τα απαιτούμενα από 
το Εθνικό Κέντρο Τεκμηρίωσης στοιχεία. 

Άρθρο 13. 

Λόγοι Διαγραφής 

> Η Συνέλευση του Τμήματος Δασολογίας και Φυσι¬ 
κού Περιβάλλοντος, μετά από απόφαση της Τριμελούς 
Συμβουλευτικής Επιτροπής, μπορεί να εισηγηθεί τη 
διαγραφή Υποψηφίου/ας Διδάκτορα. Στην απόφαση 
τεκμηριώνονται οι λόγοι διαγραφής, όπως ανεπαρκής 
πρόοδος του/της υποψηφίου/ας διδάκτορα, η οποία 
τεκμηριώνεται με δύο (2) τουλάχιστον αρνητικές Εκθέ¬ 
σεις Προόδου. 

> Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 14. 

Λογοκλοπή / Παράλειψη αναφοράς 

σε χρησιμοποιηθείσα βιβλιογραφία 

Καταθέτοντας οποιαδήποτε διδακτορική διατριβή, ο/η 
υποψήφιος/α διδάκτορας υποχρεούται να αναφέρει αν 
χρησιμοποίησε μερικώς ή πλήρωςτο έργο ή τις απόψεις 
άλλων. Η αντιγραφή θεωρείται σοβαρό ακαδημαϊκό πα¬ 
ράπτωμα. Λογοκλοπή θεωρείται η αντιγραφή εργασίας 
άλλου/ης, καθώς και η χρησιμοποίηση εργασίας άλλου/ 
ης δημοσιευμένης ή μη- χωρίςτη δέουσα αναφορά. Επί¬ 
σης η παράθεση οποιοσδήποτε υλικού τεκμηρίωσης, 
ακόμη και από μελέτες που συμμετέχει ο/η υποψήφιος/ 
ας, χωρίς σχετική αναφορά στοιχειοθετούν λογοκλοπή. 
Ειδικότερες περιπτώσεις που στοιχειοθετούν λογοκλοπή 
είναι στην αρμοδιότητα της Επιτροπής Δεοντολογίας 
του Ιδρύματος. Κάθε περίπτωση λογοκλοπής μπορεί να 
στοιχειοθετήσει απόφαση της Συνέλευσης του Τμήματος 
για διαγραφή του/της υποψήφιου/ας διδάκτορα. 

Οποιοδήποτε παράπτωμα ή παράβαση της ακαδημα¬ 
ϊκής δεοντολογίας παραπέμπεται στη Συνέλευση του 
Τμήματος και μπορεί να στοιχειοθετήσει διαγραφή του 
/της υποψήφιου/ας. Ως παραβάσεις θεωρούνται και τα 
παραπτώματα της λογοκλοπής και γενικότερα κάθε πα¬ 
ράβαση των διατάξεων περί πνευματικής ιδιοκτησίας 
από τον/την υποψήφιο/α διδάκτορα κατά τη συγγραφή 
εργασιών προς δημοσίευση και ότι άλλο προβλέπεται 

στο π.δ. 160/2008, άρθρο 23 και σε κάθε κείμενη νο¬ 
μοθεσία. 

Άρθρο 15. 

Μεταβατικές διατάξεις 

> Όλοι/εςοι υποψήφιοι/εςδιδάκτορεςτουΤμήματος, 
για τη διδακτορική διατριβή των οποίων δεν έχει ορι¬ 
στεί επταμελής εξεταστική επιτροπή, εντάσσονται στις 
διατάξεις του ν. 4485/2017 και στον παρόντα Κανονισμό 
Διδακτορικών Σπουδών, μετά την έγκριση και δημοσί¬ 
ευσή του. 


> Όσοι/ες υποψήφιοι/ες διδάκτορες του Τμήματος 
έχουν υπερβεί την ανώτατη διάρκεια εκπόνησης διδα¬ 
κτορικής διατριβής, υποχρεούνται στην ολοκλήρωση 
της εντός διετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Απριλίου 2018 
Ο Πρύτανης κ.α.α. 

Ο Αντιπρύτανης Έρευνας και Συντονισμού 
ΘΕΟΔΩΡΟΣ ΛΑΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















